Deg yixef aneggaru d ixef n tesleḍt, deg-s neɛreḍ ad d-ner ɣef yisteqsiyen i d-nefka yakan di tezwart tamatut, dɣa neɛreḍ ad d-nekkes tugniwin n tmeṭṭut deg ungal aɛecciw n tmes, d nutenti id aɣ-yessawḍent ad nẓer amek i d-tettwellif tnagalt tameṭṭut deg ungal-a, ɣer tagara nessaweḍ ɣer yigemmaḍ-a : - Tanagalt ur txulef ara asugnan anbaz n leqbayel deg waṭas n tlufa i yurzen ɣer tudert n tmeṭṭut deg tmetti taqbaylit tamensayt, imi ad naf meḥsub ayen i ɣef d-nemmeslay deg yixef wis sin n uḥric amezwaru, i d-tenna tnagalt deg ungal-is, tessebgen-d belli tameṭṭut meḥquret, meẓẓi wazal-is.